बलिउडया नांजाःम्ह व सफल निर्देशक मध्ये छम्ह करण जोहरं थःगु न्हूगु संकिपापाखें 'किंग खान' अर्थात शाहरूख खानया म्ह्याय् सुहाना खानयात 'डेब्यू' यायेगु तयारी यानाच्वंगु दु । निर्देशक जोहरं शाहरूखया म्ह्याय्यात थःगु फिल्मपाखें 'लन्च' यायेगु तयारी यानाच्वंगु खः ।
उलि जक मखु, शाहरूखया जहान व सुहानाया मां गौरी खानं नं थः म्ह्याय्यात फोटोशुटया किपा व भिडियो सेयर यासें गाक्कं तारिफ नं याःगु दुसा छगू उत्कृष्ट फोटोशुट धासें म्यागेजिनयात सुभाय् नं देछाःगु दु ।
शाहरूख थः म्ह्याय् उत्कृष्ट डान्सर जुइमा धइगु इच्छा यानाच्वंगु दुसा सुहाना धाःसा थः अबु थें हे अभिनयया क्षेत्रय् स्थापित जुइगु इच्छा यानाच्वंगु दु ।
